Florencia Ortizová

Florencia Ortizová (neprechýlene: Ortiz; * 15. december 1971, Buenos Aires) je argentínska herečka a modelka. Na Slovensku je známa svojím účinkovaním v telenovelách Milady a Divoký anjel.

 Život 
Narodila sa ako jedno zo štyroch detí v rodine marketingovej odborníčky a architekta pôsobiaceho v oblasti reklamy. V devätnástich rokoch sa presťahovala do Španielska, kde získala prácu ako modelka v rámci modelingovej agentúry Francina a objavila sa v niekoľkých európskych reklamných kampaniach. Neskôr sa v súvislosti s modelingovou činnosťou presťahovala do Londýna. Po približne troch rokoch strávených v zahraničí sa vrátila do Argentíny s cieľom naplno sa orientovať na hereckú kariéru.

Hereckú prípravu absolvovala predovšetkým v Buenos Aires, kde v rokoch 19941999 študovala na viacerých divadelných školách (Escuela de Teatro de Ana Maria Campoy, 1994; Escuela de Teatro de Roxana Randón, 1995/1996; Escuela de Teatro de Viviana Tellas, 1996; Escuela de Teatro de Judith Weiner y Martín Adjemian, 19971999) a absolvovala aj herecko-režisérsky odborný seminár v kultúrnej inštitúcii Centro Cultural Recoleta a špecializované herecké workshopy v štúdiu Andamio 90.

 Herecká kariéra 
Preslávila sa najmä stvárnením záporných postáv v argentínskych telenovelách. 9. novembra 2022 si zahrala spolu s uruguajským hercom Gerardom Begérezom v divadelnej hre El Ascensor, ktorá mala reprízu 14. apríla 2023 v divadle v Barcelone.

 Osobný život 
Jej manželom je Lucas Inza, s ktorým má dcéru Evu. Žije v meste Premiá de Mar v provincii Barcelona v Španielsku.

 Filmografia 
 Filmy 
 Rok Názov Postava Poznámka 1998 Buenos Aires me mata Bailarina 2003 ¿Quién es Alejandro Chomski? ako ona sama dokument2007 La señal Ivonne de Carlo2008 La cámara oscuraRuth

 Televízia 
 Rok  Názov  Postava  TV kanál / sieť 1996  90 60 90 modelos  Agustina Cisneros Canal 91997  Los herederos del poder  Betina Milady  Victoria Taylor Monti de López Quintana  Telefe 19981999  Divoký anjel  Pilar  Telefe2000  Los médicos de hoy  Samanta Canal 9 Los buscas de siempre  Ximena 2001  Los médicos de hoy 2  Verónica 2002  ¡Ala... Dina!  Alma  TVE 2003  Autoestima  Julieta  TV Pública 2005  Amor en custodia  Rubí Rosales  Telefe 20052006  Un cortado, historias de café  Valeria  TV Pública2006  Se dice amor  Miranda Santillán Güemes  Telefe Amo de casa  Romina  Canal 9 2007  Patito feo  Emilia Escobar  Canal 132008  Amanda O  Ángeles  América TV Mujeres de nadie  Belén  Canal 13 2009  Champs 12  Andrea Márquez  América TV 2010  Secretos de amor  Sandra  Telefe 2011  Los únicos  Vanina  Canal 13 2012  Volver a nacer  Jessica  TV Pública 20122013  Dulce amor  Gisela Martínez  Telefe 2014  Somos familia  Benigna „Nina“ Miranda  Telefe 20142015  Violetta  Priscila  Disney Channel 2015  Esperanza mía  Alicia  El Trece 2017  Dalia de las hadas  Alberica  La5

 Divadlo 
 Rok  Dielo  Režisér  Autor 1999  Closer  Marcelo Cosentino  Patrick Marber20222023  El Ascensor  Antonio Castillo  Patricia Álvarez a Sebastián Slepovich.2024  El Mar  Antonio Castillo  Federico Roca

 Referencie 

 Iné projekty 

 Externé odkazy 


 Florencia Ortiz na Instagrame

Kategória:Argentínske televízne herečky
Kategória:Argentínske filmové herečky
Kategória:Argentínske divadelné herečky
Kategória:Osobnosti z Buenos Aires